ભારતમાં કોઇ પણ વ્યક્તિને તેના નામનો અર્થ પૂછવું અસામાન્ય નથી, કારણ આપણે ત્યાં લગભગ બધાં જ નામો અર્થસભર હોય છે, પરંતુ રખેને કોઇ અંગ્રેજી અળવીતરા નામનો અર્થ પૂછવા કે શોધવા બેસે તો આ જન્મમાં એની મુક્તિ થવી મુશ્કેલ છે, કારણ કે અત્યારના ટ્રેન્ડ પ્રમાણે ‘પોલીફોની’ એટલે કે મનભાવન સ્વરોચ્ચારવાળા ‘શબ્દ’ને નામ તરીકે રાખવાની પ્રથા ઘણા દેશોમાં પ્રચલિત છે તેમ છતાં મોટા ભાગના અંગ્રેજી નામોનો કંઇક અર્થ તો હોય જ છે અને જૂના દસ્તાવેજોમાં ખાંખાખોળાં કરતાં ક્યાંકને ક્યાંક બધાં નામોનો અર્થસભર સંદર્ભ મળી રહે છે.